Разговор:Ненадовићи

message: ПО изворима које сам нашао, Ненадовићи су из Бањана у Старој Херцеговини, а Бирач је планина у Бањанима.--СММ (разговор) 22:13, 23. јануар 2009. (CET)
Развила се ту велика полемика и има недоумица. Најтемељније историчар др Радмила Тричковић у студији Порекло Ненадовића. Најобухватније у обимној књизи Велибора Берка Савића, Ненадовићи, из 2004. године, где све то разматра. 
Од аутора који су се бавили овим питањем научници су др Радмила Тричковић, чије истраживање користи и наводи проф. др Радован Самарџић у Историји српског народа, и проф. др Владимир Ћоровић. То наравно не значи да је Ћоровић, поред свег ауторитета који је имао као водећи историчар уочи Другог светског рата у праву. Имао је и многе грешке. Могуће је да је тачна теорија о Бањанима. Има пропуста и нелогичности и у другим аспектима разматрања питања порекла Ненадовића код историчара.
-
Мислим да је релевантније оно што кажу сами Ненадовићи у то време, него оно што кажу историчари после неколико деценија. Једини проблем је што постоје два места по имену Бирач, један у Бањанима а један у Босни. Како сами Ненадовићи кажу да је тај Бирач у Херцеговини уз црногорску границу, то је јасно и да је то Бирач у Бањанима.
-
Историчари обично не раде напамет, већ се користе одређену научну методу којом упоређују постејће изворе. Веродостојност извора и њихово коришћење суштина је историје као науке. Дакле пореде предање (шта је рекао прота Матеја) са још неким постојећим предањем у породици Ненадовић, па потом траже друге изворе као што су надгробни споменици, па потом, записи и документи као што су турски пописи из тих година и др. Консултовали сте обимну литературу, мислим да би било добро, да погледате најобухватнију књигу о Ненадовићима, чије објављивање су финансирали сами Ненадовићи, као и породице пореклом од Ненадовића по женској линији, а то је Велибор Берко Савић, Ненадовићи, Ваљево 2004. Лепо би било да може једноставно и сигурно да се каже да јесу из Бањана и то да се прецизира да су из Миљанића, али то  за сада нема историјску потврду, нити су то икада спомињали сами Ненадовићи, на исти начин као и у случају Лазаревића (за које је неспорно да јесу из Бањана, али је питање из ког братства).  
Усмена традиција, такође, има велике недостатке, што се може видети и у случају сведочења проте Матеје, који се, ипак и сам ограђује, и врло је опрезан кад говори да му је неко рекао, да су читуље изгореле, да се не сећа свих имена. Несумњиво је да је погрешно набројао редослед предака (није му прадеда кнез Станоје, већ деда -стриц), као и да је потпуно прескочио (или није знао) део породичне историје везан за Осечину, где су били пре доласка у Бранковину, и где је кнез био кнез Станоје ("некад кнез у нахији Ваљевској", кога помиње. Узимајући у обзир ово, историчари су са резервом узимали у обзир и његово казивање о Бирчу. О свему овоме детаљно можете видети код В. Савића, који је узео у обзир сва претходна истраживања. Књига је доступна у Градској библиотеци у Београду.
thread_title:  ПОрекло 

message: На овом линку се може видети да диригент Бојан Суђић каже да „његова мајка Мирјана, рођена Ненадовић, директни је потомак Алексе и проте Матеје“ - нисам их нашао у овом чланку, а тренутно немам при руци ни неку литературу како би се могло допунити. --Ђорђе Стакић (р) 11:30, 1. јун 2014. (CEST)
Бојан Суђић је по мајци унук војносудског пуковника Ђорђа М. Ненадовића, праунука проте Матеје. 
*Слично, нисам нашао ни епископа Арсенија Главчића, чија је мајка Ружица рођ. Ненадовић, а њен отац Никола Ненадовић је био потомак Јакова Ненадовића. --Ђорђе Стакић (р) 11:06, 29. август 2014. (CEST)
У овом случају нема имена  у родослову Ненадовића. Вероватно је нека забуна или неспоразум.
thread_title:  [[Бојан Суђић]]